พสกนิกรไทย เฝ้าละอองธุลีพระบาทอย่างเนื่องแน่นเพื่อแสดงความจงรักภักดีต่อพระบาทสมเด็จพระเจ้าอยู่หัวเสด็จออก ณ สีหบัญชร พระที่นั่งสุทไธสวรรย์ปราสาท
พสกนิกรไทย เฝ้าละอองธุลีพระบาทอย่างเนื่องแน่นเพื่อแสดงความจงรักภักดีต่อพระบาทสมเด็จพระเจ้าอยู่หัวเสด็จออก ณ สีหบัญชร พระที่นั่งสุทไธสวรรย์ปราสาท   ท่ามกลางอากาศที่ร้อนในช่วงบ่ายพสกนิกรไทยยังเฝ้าทูลละอองธุลีพระบาทพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จออก ณ สีหบัญชร พระที่นั่งสุทไธสวรรย์ปราสาท และรับการถวายพระพรชัยมงคลอย่างเนื่องแน่นเต็มพื้นที่สนามหญ้าหน้าพระที่นั่งสุทไธสวรรย์ปราสาทและพื้นที่ใกล้เคียง เพื่อแสดงความจงรักภักดีและเปล่งเสียงทรงพระเจริญให้กึกก้อง โดยพสกนิกรส่วนใหญ่ใช้หมวกและร่มหลบร้อนและแสงแดดช่วงบ่าย ขณะที่เจ้าหน้าที่ จิตอาสา และหน่วยแพทย์สนามเคลื่อนที่คอยให้อำนวยความสะดวกและดูแลอย่างใกล้ชิด ทั้งนี้ จุดที่ใกล้พระที่นั่งสุทไธสวรรย์ปราสาทอยู่บริเวณจุดคัดกรองในหน่วยกองบัญชาการรักษาดินแดน (รด.) โดยต้องพกบัตรประชาชนเพื่อเดินผ่านจุดคัดกรองและพกพาบัตรประจำตัวประชาชนติดตัวตลอดเวลา